**Et billede, der indeholder cirkel, kunst, skærmbillede, Symmetri

Automatisk genereret beskrivelse**

**SUS**

**Uddannelsesudvalget for frisør og kosmetikere**

**Inspirationsmateriale til arbejdsmarkedsuddannelsen**

**Nr. 22546**

**Grøn omstilling og bæredygtighed for frisører**

**Uddannelsesmål:**

Der er stor fokus på grøn omstilling og bæredygtighed i frisørfaget. Derfor er det vigtigt, at frisørerne er bevidste om de muligheder, som der findes indenfor grøn omstilling og bæredygtighed.

Det er vigtigt for vores miljø, klima og det sociale ansvar, men også vigtig for frisørerne selv, så de kan passe på dem selv og deres kunder. Grøn omstilling og bæredygtighed er også en måde at markedsføre deres salon på, og tjene penge på ved at optimere deres energiforbrug.

**Efter endt uddannelse opnår deltageren:**

* Viden om og kendskab til grøn omstilling og bæredygtighed i frisørfaget, herunder
  + Reducering af energiforbrug.
  + Miljøvenlige og bæredygtige produkter, herunder greenwashing.
  + Affaldshåndtering.
  + Det sociale ansvar og markedsføring.

**Deltageren kan anvende den opnåede viden til:**

* At overholde den gældende lovgivning om grøn omstilling og bæredygtighed.
* At implementere løbende tiltag for at reducere energiforbrug, spare på vand, spare på el etc.
* At håndtere affald ansvarligt.
* At beregne energiforbrug.
* At vælge miljøvenlige produkter, greenwashing og prioritere bæredygtig transport.
* At grøn omstilling og bæredygtighed giver en mulighed for at reducere omkostninger, tiltrække nye kunder, styrke brandets image og skabe et sundere arbejdsmiljø.
* At bruge sin viden om greenwashing til at gennemskue nyhederne om diverse produkter indenfor frisørfaget.
* At få indblik i det sociale ansvar og hjælp til markedsføring.

**Varighed:**

2 dage

Udarbejdet af:

Tina Bak Christiansen

December 2024

**Baggrund for uddannelsen**

Kigger vi på vores miljø, klima og vores sociale ansvar er der brug for, at alle gør det bedste de kan, for at løfte opgaven, med den grønne omstilling og bæredygtighed. Kursets formål er at klæde frisørerne bedre på til at løfte netop denne opgave. Det gøres ved at kigge ind i energiforbrug, miljøvenlige og bæredygtige produkter, herunder greenwashing, affaldshåndtering, socialt ansvar og sidst men ikke mindst markedsføring af frisørsalonen, som værende en salon, der tager ansvar.

**Målgruppe for uddannelsen**

Uddannelsen er for frisører, som gerne vil opkvalificeres til grøn omstilling og bæredygtighed i frisørfaget**.**

**Deltagerforudsætninger**

For frisører som har den fireårige frisør uddannelse.

**Tilrettelæggelse af uddannelsen**

I tilrettelæggelsen skal der tages højde for de forskellige forudsætninger deltagerne har og deres forskellige videns- og erfaringsgrundlag.

Undervisningen vil primært være teoretiske oplæg. Det kan være en fordel, at planlægge en del af opgaverne som gruppe arbejde.

Det er vigtigt, at undervisningen tager udgangspunkt i kursusmålene, da den afsluttende prøve er spørgsmål omhandlende kursusmålene.

**Temaer for undervisningsindholdet:**

* Viden om og kendskab til grøn omstilling og bæredygtighed i frisørfaget, herunder
  + Reducering af energiforbrug.
  + Miljøvenlige og bæredygtige produkter, herunder greenwashing.
  + Affaldshåndtering.
  + Det sociale ansvar og markedsføring.

**Udstyr:**

Computer

Projektor

Deltageren medbringer pc’er.

Power point:

Bæredygtig omstilling i frisørfaget. Udarbejdet af: Knud Erik Hilding-Hamann, teknologisk institut.

Link til undervisningsmateriale:



**Forslag til opgaver:**

|  |
| --- |
| Opgave 1:  Tag udgangspunkt i din arbejdsplads.  Hvad har du af værktøj, som bruger strøm?  Hvilket værktøj kan skiftes ud med andet værktøj, som ikke bruger så meget strøm?  Hvad har det af betydning for din arbejdsproces? |

|  |
| --- |
| Opgave 2:  Hvad forstår du ved betegnelsen *socialt ansvar*?  Hvad kan du gøre, for at tage et ansvar og udbrede det? |

|  |
| --- |
| Opgave 3:  Hvordan kan du som frisør optimere affaldshåndtering med udgangspunkt i grøn omstilling? |

|  |
| --- |
| Opgave 4:  Tag udgangspunkt i de varer, du har på din arbejdsplads.  Hvordan sikrer du, at du har de bedste bæredygtige varer/produkter til de forskellige behandlinger, du har på din arbejdsplads?  Hvis du evt. skulle finde andre varer/produkter, kan det så lade sig gøre, uden at gå på kompromis med kvaliteten? Hvad skal der til, før du beslutter at skifte til mere bæredygtige varer/produkter? |

|  |
| --- |
| Opgave 5:  Greenwashing – uddyb hvad det betyder? |